stanford-oval/wikipedia huggingface dataset:
Trajanuksen forum
Forum > Basilika Ulpia

Basilika Ulpia oli antiikin Rooman basilikoista suurin. Sen pituus oli 117 metriä, leveys 55 metriä ja sen kullatuilla pronssitiilillä päällystetty katto oli 50 metrin korkeudessa. Nimensä rakennus oli saanut keisarin sukunimestä, joka oli Ulpius. Basilikassa käytiin kauppaa, pidettiin oikeudenkäyntejä ja siellä keisari piti vastaanottoja. Sen valmistuttua Rooman poliittisen elämän painopiste siirtyi vanhalta forumilta Trajanuksen forumille. Basilika Ulpiaa käytettiin mallina myöhäisantiikin kirkkorakennuksille.
Rakennuksen seinät ja pylväät oli valmistettu kallisarvoisesta marmorista. Rahalöydöistä voidaan päätellä, että rakennuksen pääsisäänkäynnin yläpuolella oli nelivaljakkoa esittänyt patsas ja sivuovilla parivaljakkopatsaat. Ne olivat luultavimmin kullattua pronssia. Rakennuksessa oli näytteillä roomalaisten Daakiasta saamaa sotasaalista. Monet basilikan pylväistä ovat yhä tallella alkuperäisillä paikoillaan.
Rakennus pysyi käytössä vuoden 801 maanjäristykseen saakka, jolloin se romahti. Forumin alue alkoi jäädä pois käytöstä ja raunioitua.  Se alkoi keskiajan loppupuolella täyttyä pienistä asuinrakennuksista jotka määrättiin purettaviksi 1810-luvulla.
Keskiajalla Basilica Ulpian hienolaatuisia rakennusaineita alettiin järjestelmällisesti käyttää uudisrakennusten tarpeisiin ja aikanaan mahtavasta rakennuksesta jäi jäljelle vain pieni osa. Osa basilikan perustuksista jäi diktaattori Benito Mussolinin vuonna 1932 rakennuttaman Via dei Fori Imperiali -kadun alle.
Basilica Ulpian restaurointi aloitettiin vuonna 2021. Tuolloin päätettiin laittaa lähes sata vuotta sitten sivuun heitetyt, vihreästä marmorista tehdyt pylväät, takaisin raunioon. Insinöörit liittivät ne graniittipylväiden päälle, jolloin nykyihminen voi hahmottaa, miten korkealla oli rakennuksen toinen kerros. Pylväiden väliin liitettiin pala vanhaa friisiä, joka esittää siivekkäitä härkiä. Friisin puuttuva osa rakennettiin uudelleen. Tämä on yleinen käytänne nykyaikana, jotta katsoja voi päätellä, mikä on alkuperäistä ja mikä nykyaikaista rakennelmaa. Seuraavaksi aiotaan entistää rakennuksen eteläistä portaikkoa käyttäen alkuperäisiä marmoripaloja.
Hanke on kiistanalainen. Sitä on rahoittaa uzbekkitaustainen oligarkki Ališer Usmanov. Ukrainan sodan alettua vuonna 2022 hänet laitettiin Euroopan Unioinin pakotelistalle. Puolustalijat ovat sanoneet, että asia on merkityksetön, sillä Rooman kulttuuriperintö kuuluu kaikille.
Forum > Kirjastot

Basilika Ulpian taakse rakennettiin kaksi kirjastoa. Toinen latinan-, toinen kreikankieliselle kirjallisuudelle. Niiden on ilmoitettu olleen käytössä viellä vuonna 455.
Forum > Kauppahallit

Forumin vierelle rakennettiin porrasmaisesti nousseet kauppahallit, jotka nousivat kuusi kerrosta toriaukion yläpuolelle.
Sisäänkäyntikerroksessa jaettiin viljaa köyhille perheille. Viiniä, öljyä, vihanneksia ja hedelmiä myytiin ylemmissä kerroksissa. Kolmannen kerroksen tasolla kulki katu, Via Bibertica, jossa oli nykyisiä baareja muistuttavia tabernae-myymälöitä. Ne oli sijoitettu niin, että toritasolla liikkuvat senaattorit ja muut tärkeät henkilöt eivät kuulisi niistä kantautuvaa tavallisen kansan puheensorinaa ja metelöintiä. Kerroksen alkuperäinen lattia on säilynyt.
Neljännessä kerroksessa myytiin mausteita ja pippureita, jotka olivat forumin valmistumisen aikaan kalliita ja eksoottisia. Viidennessä kerroksessa oli köyhiä perheitä avustavien viranomaisten toimistoja ja kuudennessa kerroksessa myytiin kalaa. Kalat myytiin elävinä altaista joista toiseen juoksutettiin vettä akveduktilla ja toiseen oli tuotu merivettä Ostiasta. Nykyään jotkut tutkijat pitävät lähes koko rakennusta virastorakennuksena.
Forum > Trajanuksen pylväs

Kauppahallien ohella on jälkimaailmalle parhaiten säilynyt Trajanuksen pylväs. Trajanuksen pylväs esittää Rooman legioonien tekemää Daakian valtausta, joka tehtiin keisari Trajanuksen johdolla vuosina 101-102 ja 105-107. Pylväästä voidaan laskea kaikkiaan 155 sodan eri vaiheita kuvaavaa kohtausta, ja siinä on noin 2500 hahmoa. Hahmot on kuvattu realistisesti, keisari on tunnistettavissa, ja pylvääseen kuvattuja kohtauksia voi pitää roomalaisen reliefi- ja kuvanveistotaiteen suurina mestariteoksina. Pylväs seisoi nykyään kokonaan hävinneiden kirjastorakennusten välissä.
Jalustan kanssa mitattuna pylvään korkeus on 35 metriä. Se on rakennettu 20 valtavasta Carraran marmorilohkareesta joiden läpimitta on 3,2 metriä ja painoa arviolta 32 metriä. Pylvään huipulla oleva kivi painaa arviolta 53,3 tonnia. Huipulla oli aikoinaan nykyään kadonnut kullattu keisari Trajanuksen patsas. Pylvään alustaan oli sijoitettu keisarin ja hänen vaimonsa nyt hävinneet kullatut tuhkauurnat. Pylvään huipulla on vuodesta 1587 ollut apostoli Pietarin patsas.
Pylvään merkitys muistomerkkinä ymmärrettiin 1500- luvun alkupuolella. Paavi Paavali III määräsi pylvään ympäristön puhdistettavaksi rakennusjätteistä vuonna 1536. Kymmenen vuotta myöhemmin hän palkkasi pylvästä varten kunnossapitäjän.
Forum > Temppeli

Kun Trajanus ja hänen vaimonsa Plotina olivat kuolleet, heidät korotettiin jumaliksi. Kulttimenoja varten rakennettiin Trajanuksen seuraajan keisari Hadrianuksen aikana suurikokoinen temppeli. Temppelistä ei ole säilynyt nykyaikaan näkyviä raunioita.
Tutkijat ovat pitkään olettaneet, että nykyinen Palazzo Valentini ja paikalla olevat pienemmät rakennukset on rakennettu temppelin paikalle käyttäen niiden rakentamiseen sen kivimateriaalia. Lisäksi on arveltu, että suurikokoinen graniittipylvään kappale lähellä Trajanuksen pylvästä olisi peräisin temppelistä. Pylvään läpimitta on 2 metriä ja sen pituus marmorikapiteelin kanssa on 2,12 metriä. Nykyisten arkeologisten tutkimusten valossa temppelin sijaintia ei pidetä enää varmana. Palazzo Valentinia tutkittaessa sen perustusten alta on löydetty vuokrakerrostalon, insulan, jäänteitä.
Temppeli hävitettiin keskiajalla, mutta sen omistuskirjoituksen osa on tallella Vatikaanin museossa.
Aiheesta muualla

Uutta tutkimustietoa (italiaksi): http://www.sovraintendenzaroma.it/content/il-tempio-che-non-c’è
http://www.cervantesvirtual.com/bib/portal/simulacraromae/roma/fimperial/ftraiano.htm
http://www.die-roemer-online.de/index.html?/staedte_bauwerke/rom/bauwerke/forum_trajan.html
http://www.flickr.com/photos/imperial_fora_of_rome/6140219014/in/set-72157600215755762
Basilika Ulpian ennallistuspiirros, J. Guardet, 1867
Trajanuksen kauppahallit, kuva vuodelta 2006.
Trajanuksen pylväs
Mohamed El Yamani

| Henkilötiedot |
| --- | --- | --- |
Syntymäaika: 1. tammikuuta 1982 (ikä 43)
Syntymäpaikka: Ismailia, Egypti
Pelipaikka: hyökkääjä
Pituus: 182 senttimetriä
Junioriseurat
-1998: Ismaily SC
Seurat
| Vuodet | Seura | O (M) |
| 1998–2004 2003–2004 2004–2005 2005–2006 2006–2009 2009–2010 | Standard Liège  → K.V Mechelen (laina)  Zamalek Ismaily Ittehad Alexandria El Shams |  ? (?)  ? (?)  ? (?)  ?? (?)  ? (?)  ? (?) |
Maajoukkue
| 2002– |  Egypti | 2 (1) |
 Seurajoukkueuran tilastot kattavat vain kansalliset sarjat, päivitetty 31. tammikuuta 2011.  Maajoukkueuran tilastot päivitetty 25. tammikuuta 2011.
Mohamed El Yamani (arab. محمد اليماني‎‎, s. 1. tammikuuta 1982 Egypti) on egyptiläinen jalkapalloilija, pelipaikaltaan hyökkääjä.
Yamani siirtyi belgialaiseen Standard Liègeen vuonna 1998. Hän vakuutti seurassa otteillaan ja oli hyvin lähellä siirtoa italialaiseen Juventukseen. Siirto kariutui kuitenkin, kun Yamani joutui vakavaan auto-onnettomuuteen Kairossa. Yamani voitti Standard Liègessä pelatessaan kerran Belgian cupin. Yamani siirtyi lainasopimuksella KV Mecheleniin kauden 2003 alussa.
Toukokuussa 2004 El Yamani palasi Egyptiin Zamalekiin. Hän pelasi tämän jälkeen Egyptin valioliigassa Ismaily SC:ssä ja Union Alexandriassa sekä kakkostason El Shamsissa. Hän kävi Veikkausliigassa pelaavan KuPSin testissä tammikuussa 2011, mutta ei saanut sopimusta.
Yamani oli Egyptin juniorimaajoukkueen vakionimiä seuran voittaessa pronssia nuorten MM-kilpailuista 2001. Hän teki turnauksessa neljä maalia ja voitti hopean kengän. Yamani debytoi Egyptin maajoukkueessa marraskuussa 2002 Nigeriaa vastaan ja teki samassa ottelussa maalin. Hän on pelannut kaksi A-maaottelua.
Saavutukset

Pronssia alle 20-vuotiaiden MM-kisoissa 2001
Belgian cupin finaalissa vuosina 1999 ja 2000 (Standard Liège)
Titisee-Neustadt

| Titisee-Neustadt |
| --- | --- |

 vaakuna
 Titisee-Neustadt
 Koordinaatit: 47°55′N, 08°13′E 
Valtio:  Saksa
Osavaltio:  Baden-Württemberg
Hallintopiiri:  Freiburg
Piirikunta:  Breisgau-Hochschwarzwald
Hallinto:  
 – Pormestari:  Gerrit Reeker
Pinta-ala:  
 – Kokonaispinta-ala:  89,66 km²
Korkeus:  820 m
Väkiluku (30.6.2022):  12 316
 – Väestötiheys:  137 as./km²
 
 www.titisee-neustadt.de/  
Infobox OKVirheellinen NIMI-arvo: 
Titisee-Neustadt on kaupunki Lounais-Saksassa Baden-Württembergin osavaltiossa Schwarzwaldin alueella. Kesäkuun 2022 lopussa kaupungissa oli 12 316 asukasta.
Neustadtin kaupunki perustettiin vuonna 1250. Se tuli tunnetuksi 1700-luvulla erityisesti kelloteollisuudestaan. Vuonna 1971 Titiseen kunta liitettiin Neustadtin kaupunkiin. Neustadtiin rakennettiin hyppyrimäki vuonna 1932, josta tuli Saksan suurin luonnonmäki. Se nimettiin Hochfirst-vuoren mukaan ja siitä tuli Hochfirstschanze..
Aiheesta muualla

Kuvia tai muita tiedostoja aiheesta Titisee-Neustadt Wikimedia Commonsissa
Kaupungin verkkosivut (saksaksi)
Liike pääkadulla

| Liike pääkadulla> Obchod na korze |
| --- | --- |

Ohjaaja:  Ján Kadár Elmar Klos
Käsikirjoittaja:  Ladislav Grosman Ján Kadár Elmar Klos
Perustuu:  Ladislav Grosmanin romaaniin
Säveltäjä:  Zdeněk Liška
Kuvaaja:  Vladimír Novotný
Leikkaaja:  Jaromír Janáček
Tuotantosuunnittelija:  František Straka Karel Škvor
Pääosat:  Jozef Kroner Ida Kamińska
Valmistustiedot
Valmistusmaa:  Tšekkoslovakia
Tuotantoyhtiö:  Filmové Studio Barrandov
Levittäjä:  Mokép Netflix
Ensi-ilta:  1965
Kesto:  2:07:56
Alkuperäiskieli:  slovakia
Aiheesta muualla
IMDb 
Elonet
AllMovie
Infobox OKNimi-testi OK: 
Liike pääkadulla (Obchod na korze) on tšekkoslovakialainen elokuva vuodelta 1965. Se voitti Tšekkoslovakian ensimmäisen Oscarin.
Elokuva sijoittuu toisen maailmansodan aikaan slovakialaiseen pikkukaupunkiin. Juutalaisella melkein kuurolla leskirouvalla on ompelutarvikeliike. Sitä tarjotaan köyhälle kirvesmiehelle. Leskirouva luulee miehen tulleen auttamaan häntä eikä valtaamaan kauppaa arjalaisille. Lopulta juutalaisvainot kiihtyvät ja kaupungin juutalaiset viedään tapettaviksi.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.
Rooleissa

| 0 | 1 | 2 |
| --- | --- | --- |
|  Ida Kamińska  | … |   Rozália Lautmannová, leskirouva   |
|  Jozef Kroner  | … |   Tono Brtko, kirvesmies   |
|  Hana Slivková  | … |   Evelína Brtková, kirvesmiehen vaimo   |
|  František Zvarík   | … |   Markus Kolkocký   |
|  Elena Zvaríková   | … |   Ružena Kolkocká   |
Deepseek

| Hangzhou DeepSeek Artificial Intelligence Co> , Ltd. |
| --- | --- |

Yritysmuoto:  yksityinen yritys
Perustettu:  5/2023
Perustaja:  Liang Wenfeng
Toimitusjohtaja:  Liang Wenfeng
Kotipaikka:  Hangzhou, Zhejiang, Kiina
Toimiala:  tietotekniikka
Tuotteet:  Deepseek-tekoälymallit
Emoyhtiö:  High-Flyer -hedgerahasto, jonka pääomistaja (55 % osakkeista ja 99 % äänivallasta) on Liang Wenfeng
Infobox OKVirheellinen NIMI-arvo: 
Deepseek (kiin.: 深度求索; pinyin: Shēndù Qiúsuǒ), viralisesti Hangzhou DeepSeek Artificial Intelligence Co., Ltd. (kiin.: 杭州深度求索人工智能基础技术研究有限公司), on kiinalainen teknologia-alan kasvuyritys, joka on kehittänyt avoimeen lähdekoodiin perustuvia laajoja kielimalleja. Deepseekin perustaja ja toimitusjohtaja on yrittäjä Liang Wenfeng. Yrityksen Deepseek-kielimallin versio V3 julkistettiin marraskuussa 2024 ja tämän mobiilisovellus tammikuussa 2025. Mobiilisovellus nousi nopeasti suureen suosioon. Toukokuussa 2023 Kiinan Hangzhoussa perustetun, yksityisesti omistetun Deepseekin taustalla on kiinalainen High-Flyer Quant -sijoitusrahasto.
Yrityksen ja sen edullisemmiksi ja tehokkaammiksi luonnehdittujen kielimallien esiinnouseminen on herättänyt keskustelua muun muassa yhdysvaltalaisten teknologiayhtiöiden hinnoittelusta sekä laskentakeskusinvestointien mielekkyydestä. Deepseekin kielimallin julkistaminen on  vaikuttanut usean suuren teknologiayhtiön (kuten prosessorivalmistaja Nvidian) pörssikursseihin tammikuussa 2025.
Emoyhtiö ja konsernin supertietokoneet

Vuonna 2015 kolme kiinalaista henkilöä perusti High-Flyer Quant -hedgerahaston. Sen pääomistaja (55 % osakkeista, 99 % äänivallasta) on Liang Wenfeng, joka vuonna 2023 perusti Deepseekin. Sijoitusrahasto investoi vuodesta 2019 lähtien miljoonia Yhdysvaltain dollareita tuhansien prosessorien supertietokoneisiin, joita aluksi käytettiin koneoppimiseen pohjautuvan osakekaupankäynnin apuvälineenä. Vuonna 2019 High-Flyer perusti tekoäly-yhtiön, jolle rakennettiin 1 100 grafiikkasuorittimen (GPU) Yinghuo I (Fire-Flyer I) noin 28 miljoonalla dollarilla (200 miljoonaa yuania). Laitteisto oli käytössä 18 kuukautta. Vuonna 2021 oli vuorossa 140 miljoonan dollarin (miljardi yuania) Yinghuo II (Fire-Flyer II, vaihe I), jossa oli noin 10 000 Nvidian valmistamaa A100-grafiikkasuoritinta. Näillä laskentaresursseilla emoyhtiö oli samalla luonut teknistä valmiutta laajojen kielimallien kehittämiseksi. Vuonna 2022 High-Flyerin tekoälytutkijat esittelivät strategiaa, jolla yritys oli kouluttanut tekoälymalleja käyttämällä Fire-Flyer II -supertietokonetta grafiikkasuoritinryppään tehokkuuden maksimoiden.
Rahasta ja lahjakkaista kehittäjistä ei yrityksen mukaan mukaan ollut puutetta; High-Flyer oli rakentanut 100 miljardin yuanin (13,79 miljardia dollaria) omistussalkun käyttämällä sijoituspäätöksiä tekeviä tekoälymalleja. Yhdysvaltain vientirajoitukset kuitenkin estivät tekoälylaskennan tehokkaimpien grafiikkaprosessorien saamisen. Tekoälysovelluksissa käytettyjen Nvidia A100 -grafiikkasuorittimien vienti Kiinaan kiellettiin syyskuussa 2022. Deepseek on esittänyt käyttäneensä uudempien tekoälymalliensa (Deepseek V3 ja R1) kouluttamiseen 2 000 kakkoskategorian Nvidian H800-grafiikkasuorittimen supertietokonetta. Deepseek ehti hankkia näitä Kiinan markkinoille tehtyjä, seuraavan sukupolven H100-grafiikkaprosessorista heikennettyjä grafiikkasuorittimia ennen kuin Yhdysvallat asetti lokakuussa 2023 niidenkin maastaviennille rajoituksia.
Deepseek hyödynsi useita olemassaolevia ohjelmistoja, kuten Metan julkaisemaa Llama-tekoälyohjelmistoa. Yhdysvalloissa ehdittiin esittää, että Deepseekin käyttöön olisi tullut konsernin Fire-Flier II:ta tehokkaampi supertietokone, jossa mahdollisesti olisi 50 000 Nvidian uudempaa H100-grafiikkasuoritinta. Tälläisen supertietokoneen kustannus olisi miljardien dollarien suuruusluokassa. Yhdysvaltain vientirajoitusten vuoksi yhtiö ei kuitenkaan voisi tästä viestiä.
Deepseek-kielimallit

Deepseekin tuotejulkistuksia:
Deepseek Coder, marraskuussa 2023,
Deepseek LLM, 67 miljardin parametrin laaja kielimalli,
Deepseek-V2, ominaisuuksiltaan kehittynyt ja käytöltään edulinen laaja kielimalli, toukokuussa 2024,
DeepSeek-Coder-V2, kehittyneempi malli 236 miljardilla parametrillä kompleksisten haasteiden koodaamiseen, kyvykkyys 128 000 tokenin käsittelyyn
Kakkosversio osallistui Kiinan tekoälymarkkinoiden hintakilpailuun. Se pakottivat kiinalaiset teknojätit, kuten ByteDance, Tencent, Baidu ja Alibaba alentamaan tekoälypalvelujensa hintaa rajusti toukokuussa 2024 pysyäkseen markkinoilla.
Deepseek-V3, 671 miljardin parameterin laaja kielimalli
Deepseek-R1, päättelytehtäviin keskittyvä malliversio, tammikuussa 2025
DeepSeek-R1-Distill
Loppuvuodesta 2024 Deepseekin V2- ja V3-kielimalleilla saatujen testitulosten raportoitiin olevan useilla osa-alueilla vertailukelpoinen GPT-4o -kielimallilla saatujen tulosten kanssa, vaikka Deepseekiä väitettiin koulutetun huomattavasti pienemmällä laskentateholla kun yhdysvaltalaisen OpenAI:n ChatGPT:n kielimallia. Deepseekin avoimen lähdekoodin DeepSeek-R1:tä, jota kutsuttiin ”päättelemään kykeneväksi kielimalliksi”, oli verrattu OpenAI:n o1-kielimalliin muutamissa tekoälyn vertailutesteissä (benchmark). Tämän väitettiin pohjautuvan osaksi Deepseekin tekemiin oivalluksiin ohjelmiston arkkitehtuurissa ja tehokkaammassa ohjelmiston koodauksessa. Innovatiivisuus ei ole yllättävää, sillä edeltävän kymmenen vuoden aikana Kiina on myös patentoinut tekoälyyn liittyviä asioita kuusi kertaa Yhdysvaltoja enemmän. Pienemmällä tehoprosessorien tarpeella arvioitiin voivan olla vaikutuksia tekoäly-yrityksille tietokoneprosessoreja valmistavien yritysten ylikuumentuneiksi nousseisiin pörssiarvostuksiin. Toisaalta Deepseek-tekoälymallia on Liang Wenfenginkin kertoman mukaan koulutettu ChatGPT-mallin avulla,lähde? mikä osaltaan selittää ja kyseenalaistaa tekomallin oppimiskyvyykkyyttä koskevia väitteitä.
Deepseek on tehnyt strategista teknologiayhteistyötä mikropiirivalmistaja AMD:n kanssa. Tehokkaista suorittimistaan tunnetun AMD:n Instinct-grafiikkasuorittimet ja ROCM-ohjelmisto ovat tuoneet ajanmukaisia työkaluja Deepseekin keskeisiin mallikehityksen osavaiheisiin.
Deepseek-kielimallit > Hintakilpailu, vastanotto länsimaissa ja käyttöestoja

Toukokuussa 2024 julkistettu Deepseek-V2 sisälsi innovatiivista ohjelmistoarkkitehtuuria (MLA, multi-head latent attention) ja laskentatarvetta vähentävän rakenteen (MoE, mixture of experts). Nämä mahdollistivat Deepseekin tekoälylaskennan edullisemman kustannustason. Tämä osaltaan aiheutti hintasotaa Kiinan tekoälymarkkinoilla ja pakotti kiinalaiset teknojätit kuten ByteDancen, Tencentin, Baidun ja Alibaban alentamaan tekoälypalvelujensa hintaa rajusti (jopa 97–99 %) pysyäkseen kilpailukykyisinä. Kiinalaisten teknojättien tekoälyliiketoiminta muuttui hinnanalennusten seurauksena tappiolliseksi, ja teknokonsernit joutuivat tukemaan tätä osa-aluetta taloudellisesti.
Viimeistään Deepseekin länsimarkkinoille laajentamisen ja versioden V3 ja R1 myötä yritys on käytännössä luonut laajojen kielimallien kansainvälisille markkinoille hintakilpailun tarjoamalla kehittyneimpien tekoälymalliensa hinnoittelua yli 95 prosenttia edullisemmin kuin mitä suljettua ohjelmakoodia käyttävät OpenAI ja Google tarjoavat. Kun OpenAI laskutti 60 dollaria miljoonaa tokenia (tulosteen sanasegmenttiä) kohden kehittyneimmän o1-kielimallinsa käytöstä, maksoi Deepseekin laajimman R1-mallin käyttö vain 2,19 dollaria miljoonalta tokenilta.
Kasvaneen asiakaskysynnän johdosta useat palvelinkeskuksia ylläpitävät yhdysvaltalaiset tekoäly-yritykset (kuten Microsoft, Cerebras ja Groq) kertoivat alkuvuodesta 2025 ryhtyvänsä tarjoamaan esimerkiksi Deepseek R1 -tekoälymallin laajoja versiota asiakkaidensa käyttöön.
Italian tietosuojaviranomainen Garante esti 30. tammikuuta pääsyn Italiasta Deepseekin palvelimille tietoturvasyistä. Viranomainen oli muun muassa tyytymätön Deepseekin vastauksiin siitä, miten italialaisten asiakastietoja kerätään ja säilytetään yhtiössä sekä miten käyttäjille tästä kerrotaan. Lisäksi viranomainen ei ollut tyytyväinen yhtiön omaan ilmoitukseen, joka väitti ettei yhtiö toimisi Italiassa ja ettei eurooppalainen tietoturvalainsäädäntö koskisi Deepseekiä. Jonkun muun maan kautta ohjautuvilla VPN-yhteyksillä käyttö oli yhä mahdollista. Myös Irlanti ja Belgia kysyivät tammikuussa yhtiöltä selvitystä asiakastietojen käytöstä. Sittemmin selvityspyynnön tai reklamaation (esimerkiksi Portugali ja Espanja) on esittänyt moni eurooppalainen valtio, ja useiden muiden maiden tietoturvaviranomaiset analysoivat tilannetta. Lukuisat viranomaiset, organisaatiot ja yritykset ovat myös kieltäneet kiinalaisyrityksen tekoälysovelluksen asentamisen ja käytön yhteisössään. Yhdysvalloissa muun muassa Yhdysvaltain laivasto, NASA ja kongressi kielsivät Deepseekin käytön ja Texasin osavaltio kielsi kiinalaisohjelmiston käytön osavaltion viranhaltioilta. Esimerkiksi Intiassa on kielto käyttää Deepseekiä ja muita tekoälysovelluksia (kuten ChatGPT:tä) valtionhallinnossa; toisaalta valtio on julistanut avaavansa piakkoin Intian oman tekoälyn laskentakeskuksen, jossa tekoälymalleja voitaisiin ajaa ja kehittää. Muun muassa Taiwanissa, Etelä-Koreassa, Australiassa Deepseekin käyttö on kielletty tai käyttöä rajoitettu viranhaltijoilta.
Deepseek-kielimallit > Valtiollinen sensuuri kielimallin vastauksissa

Kiinassa jo start-up-yritysten on sisällytettävä tekoälymalleihinsa 5 000–10 000 kysymystä, joihin malli kieltäytyy vastaamasta. Kiinan Internet-sensuuri käy ilmi selkeästi myös Deepseek-tekoälymallin vastauksista. Toisaalta jo joulukuussa 2024 raportoitiin tavasta, joilla kielimalli saatiin vastaamaan kiinalaisen poliittisen sensuurin normaalisti poissuodattamiin kysymyksiin, kuten kertomaan Taivaallisen rauhan aukion mielenosoituksesta vuonna 1989. Mikäli kielimallia pyytää etsimään nettilähteitä aiheesta, se löytää Kiinan politiikalle kriittisiäkin kirjoituksia.
Aiheesta muualla

DeepSeek-V3 Capabilities (englanniksi) (deepseek.com)
Chatbot Arena LLM Leaderboard: Community-driven Evaluation for Best LLM and AI chatbots (englanniksi) (huggingface.co)
Tohtori Živago (elokuva)

| Tohtori Živago> Doctor Zhivago |
| --- | --- |

Ohjaaja:  David Lean
Käsikirjoittaja:  Robert Bolt
Tuottaja:  Carlo Ponti
Säveltäjä:  Maurice Jarre
Kuvaaja:   Freddie Young  Nicholas Roeg 
Leikkaaja:  Norman Savage
Pukusuunnittelija:  Phyllis Dalton
Pääosat:   Omar Sharif  Julie Christie  Geraldine Chaplin  Rod Steiger  Alec Guinness 
Valmistustiedot
Valmistusmaa:  Yhdysvallat
Tuotantoyhtiö:  MGM
Levittäjä:  Metro-Goldwyn-Mayer Netflix
Ensi-ilta:   Yhdysvallat 22. joulukuuta 1965  Suomi 2. joulukuuta 1966 
Kesto:  201 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Julie Christie Lara Antipovana elokuvassa.
Tohtori Živago (Doctor Zhivago) on David Leanin ohjaama romanttinen sotadraamaelokuva vuodelta 1965. Elokuvan pääosissa ovat Omar Sharif (tohtori Živago), Julie Christie ja Geraldine Chaplin. Se perustuu Boris Pasternakin romaaniin Tohtori Živago.
Elokuvan Siperian-osuudet filmattiin Suomessa ja Joensuussa Pyhäselän jäällä keväällä 1965.
Tohtori Živago tuotti viisi Oscar-palkintoa. Vuonna 1999 British Film Instituten kyselyssä se äänestettiin kaikkien aikojen 27. parhaaksi britti­elokuvaksi. Vastaajina oli tuhat Ison-Britannian elokuva- ja televisio­ammattilaista.The New York Timesin kriitikot valitsivat Tohtori Živagon vuonna 2004 yhdeksi kaikkien aikojen tuhannesta parhaasta elokuvasta maailmassa.
Huomioita

↑  Kirjoitettu myös muodoissa Tohtori Zivago ja Tohtori Zhivago